Det kommer helt an på hvordan dit website er bygget. Er det kodet fra bunden, eller er der benyttet en af de populære CMS som eksempelvis WordPress, Joomla eller Drupal. Det er som udgangspunkt relativt simpelt at forbedre loadhastigheden på et website, der kører et kendt CMS, da der findes et hav af plugins til formålet.
Det er dog paradoksalt nok også de nemme CMS, der har størst behov for at blive hastighedsoptimeret, da de tit og ofte indeholder mange funktionaliteter og kald, som ikke er nødvendige at loade.
Hvor hurtigt dit website kan blive, afhænger også i høj grad af den server du benytter. Mange hastighedsoptimeringsinitiativer foregår på serverniveau og det kræver derfor også en vis adgang.